b'\n_START_ARTICLE_\nAlbert Dermelj\n_START_SECTION_\n\xc5\xbdivljenje in delo\n_START_PARAGRAPH_\nViolino je najprej \xc5\xa1tudiral na ljubljanskem konservatoriju (mentor Jan \xc5\xa0lais) in ga 1941 kon\xc4\x8dal na zagreb\xc5\xa1ki Glasbeni akademiji (Vaclav Humel). Najprej je bil koncertni mojster v ljubljanski Operi, od 1945 pa v orkestru Radia Ljubljane, med letoma 1948 in 1962 pa v Slovenski filharmoniji. Leta 1962 je postal profesor na Akademiji za glasbo v Ljubljani. Dermelj je bil po 1945 eden vodilnih slovenskih violinistov, veliko je nastopal kot solist in v razli\xc4\x8dnih komornih skupinah (Ljubljanski godalni kvartet, Ljubljanski komorni trio in drugih). Upokojil se je leta 1977. Za svoje delo je prejel \xc5\xa1tevilna priznanja, mdr. Red dela z zlatim vencem ter Bettetovo nagrado.'